Document ID: 32006R0169

UREDBA KOMISIJE (ES) št. 169/2006
z dne 31. januarja 2006
o odstopanju od Uredbe (ES) št. 2375/2002 glede izdaje uvoznih dovoljenj v okviru tranše št. 1 tarifne podkvote III za navadno pšenico kakovosti, ki ni visoka kakovost
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (ES) št. 1784/2003 z dne 29. septembra 2003 o skupni ureditvi trga za žita (1), in zlasti člena 12(1) Uredbe,
ob upoštevanju naslednjega:
(1)
Z Uredbo Komisije (ES) št. 2375/2002 (2) se je odprla letna tarifna kvota za 2 981 600 ton navadne pšenice kakovosti, ki ni visoka kakovost. Ta kvota se razdeli na tri podkvote.
(2)
Člen 3(3) Uredbe (ES) št. 2375/2002 določa, da tranša št. 1 podkvote III v količini 592 900 pokriva obdobje od 1. januarja do 31. marca 2006.
(3)
Uredba Komisije (ES) št. 4/2006 (3) določa odstotek uvoznih dovoljenj, ki jih je mogoče izdati na podlagi informacij, ki jih je imela Komisija 2. januarja 2006. Toda ena izmed držav članic je nato obvestila Komisijo, da je bilo veliko zahtevkov, ki so jih vložili njeni izvajalci, neustreznih. Zaradi tega so proti vsem pričakovanjem za to obdobje ostale na razpolago velike količine žita. Zato je treba določiti količine in odstopanje od prvega stavka člena 3(4) Uredbe (ES) št. 2375/2002 in izjemoma v skladu s pravili iz Uredbe (ES) št. 2375/2002 dovoliti vložitev novih zahtevkov za izdajo dovoljenj za te količine.
(4)
Ukrepi, predvideni s to uredbo, so v skladu z mnenjem Upravljalnega odbora za žita -
SPREJELA NASLEDNJO UREDBO:
Člen 1
Z odstopanjem od prvega stavka člena 3(4) Uredbe (ES) št. 2375/2002 je zahtevke za uvozna dovoljenja mogoče vložiti od ponedeljka 6. februarja 2006 za količino 464 879,874 ton, ki je na voljo v okviru podkvote III iz člena 3(3) Uredbe (ES) št. 2375/2002 za obdobje od 1. januarja do 31. marca 2006.
Zahtevke je treba vložiti v skladu s pogoji iz Uredbe (ES) št. 2375/2002, zlasti člena 5 Uredbe.
Člen 2
Ta uredba začne veljati 1. februarja 2006.
Ta uredba je v celoti zavezujoča in se neposredno uporablja v vseh državah članicah.
V Bruslju, 31. januarja 2006

Labels: 3
17